

PROJEKTS uz 28.09.2023.

vēlamais datums izskatīšanai Attīstības komitējā: 11.10.2023.

domē: 26.10.2023.

sagatavotājs un ziņotājs: Nadežda Rubina

 LĒMUMS

Ādažos, Ādažu novadā

2023. gada 26. oktobrī **Nr.«DOKREGNUMURS»**

**Par adreses maiņu objektiem Ausmas iela 22, Carnikava**

Ādažu novada pašvaldības dome izskatīja nekustamā īpašuma “Līdums – 2 Nr. 389”, Carnikava (kadastra numurs 8052 005 0015), īpašnieces Vārds Uzvārds (adrese: adrese) iesniegumu (reģ. 05.09.2023., pašvaldības Nr. ĀNP/1-11-1/23/4599), ar lūgumu mainīt īpašuma sastāvā ietilpstošu objektu adresi Ausmas iela 22, Carnikava, Carnikavas pag., Ādažu nov., piesaistot to pie Vidus ielas. Lūgums pamatots ar apsvērumu, ka piekļuve īpašumam notiek no Vidus ielas.

Valsts zemes dienesta Valsts adrešu reģistra informācijas sistēmā adrese Ausmas iela 22, Carnikava, Carnikavas pag., Ādažu nov., ir piešķirta diviem objektiem – apbūvei paredzētai zemes vienībai ar kadastra apzīmējumu 8052 005 0015, kā arī uz zemes vienības reģistrētajai dārza mājai ar kadastra apzīmējumu 8052 005 0015 001. Zemes vienība atrodas Ausmas un Vidus ielu krustojumā. Piekļuve zemes vienībai un mājai dabā ir nodrošināta no Vidus ielas un šo risinājumu no ceļu ekspluatācijas viedokļa saskaņoja pašvaldības aģentūra “Carnikavas komunālserviss”. Esošā adrese var radīt preču piegādātājiem un atkritumu apsaimniekošanas uzņēmumam sarežģījumus atrast adresācijas objektu.

Ministru kabineta 29.06.2021. noteikumu Nr. 455. “Adresācijas noteikumi” (turpmāk – Noteikumi) 9. punktā noteikts, ka pašvaldībai, izvērtējot konkrēto situāciju, ir tiesības mainīt adresi, ja tā neatbilst Noteikumu prasībām.

Noteikumu 15. punktā noteikts, ka pilsētu un ciemu teritoriju daļās, kur ir ielas, apbūvei paredzētajai zemes vienībai vai ēkai piešķir numuru ar piesaisti ielas nosaukumam.

Noteikumu 18.1. apakšpunktā noteikts, ka pilsētās un ciemos apbūvei paredzētu zemes vienību un ēku numurus piešķir šādā kārtībā: ielās – no ielas sākuma augošā secībā, sākot numerāciju ar pirmajiem cipariem, virzienā no apdzīvotās vietas centra uz nomali vai no galvenās ielas, laukuma, autoceļa. Ielas kreisajā pusē piešķir nepāra numurus, labajā pusē – pāra numurus.

Noteikumu 20. punktā ir noteikts, ka pilsētu un ciemu teritoriju daļās, kur ir ielas, apbūvei paredzētajai zemes vienībai vai ēkai numuru piešķir, izvērtējot konkrēto situāciju un ņemot vērā tuvāko ielu vai ielu, no kuras iespējams pie ēkas piekļūt ar transportu.

Lemjot par adrešu maiņu īpašumā “Līdums – 2 Nr. 389”, Carnikava, ietilpstošiem adresācijas objektiem, ir lietderīgi un pamatoti vienlaikus likvidēt īpašuma nosaukumu, lai neveidotos situācija, kad īpašuma nosaukums atšķiras no adreses. Šādas darbības paredzētas arī Valsts zemes dienesta Adrešu reģistra departamenta sniegtajās rekomendācijās.

Pamatojoties uz Pašvaldību likuma 10. panta pirmās daļas 21. punktu, Noteikumu 9., 15., 18.1. un 15. punktu, kā arī Attīstības komitejas 11.10.2023. atzinumu, Ādažu novada pašvaldības dome

**NOLEMJ**:

1. Veikt adrešu maiņu šādiem adresācijas objektiem:

|  |  |  |  |  |  |
| --- | --- | --- | --- | --- | --- |
| Veiktā darbība | Objekts  | Objekta kadastra apzīmējums | Objekta esošā adrese | Esošais objekta kods adrešu klasifikatorā | Objekta jaunā adrese |
| maiņa | zemes vienība,ēka | 8052 005 0015 8052 005 0015 001 | Ausmas iela 22, Carnikava, Carnikavas pag., Ādažu nov. | 103737667 | Vidus iela 5, Carnikava, Carnikavas pag., Ādažu nov. |

1. Likvidēt nosaukumu “Līdums – 2 Nr. 389”, Carnikava, īpašumam ar kadastra numuru 8052 005 0015.
2. Centrālās pārvaldes Administratīvajai nodaļai nosūtīt šo lēmumu Valsts zemes dienestam uz e-adresi, Rīgas rajona tiesai (zemesgrāmatai) uz e-pasta adresi rigasrajons@zemesgramata.lv un īpašniecei Vārds Uzvārds uz e-pasta adresi e pasts.
3. Pašvaldības izpilddirektoram veikt lēmuma izpildes kontroli.

Pašvaldības domes priekšsēdētāja K. Miķelsone

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Izsniegt norakstus:

@: Valsts zemes dienestam uz e-adresi, Rīgas rajona tiesai (zemesgrāmatai) rigasrajons@zemesgramata.lv; īpašniecei Vārds Uzvārds uz e-pastu e pasts.

@ - NĪN, IDRV

N.Rubina 28776519